เรื่องร้องเรียน: กลิ่นขยะจากโรงกำจัดขยะอ่อนนุช 58 ส่งกลิ่นเหม็นมากๆๆๆ
การดำเนินการของเจ้าหน้าที่: เจ้าหน้าที่ลงพื้นที่พบผู้พักอาศัย บริเวณหมู่บ้านอิมพีเรี่ยล เฉลิมพระเกียรติ ร.๙ ซอย ๖๗ แขวงประเวศ เขตประเวศ และได้รับฟังข้อคิดเห็นผู้พักอาศัยบริเวณหมู่บ้านดังกล่าว แจ้งว่าได้กลิ่นขยะมาตามทิศทางลมตลอดทั้งวัน จึงได้พูดคุยชี้แจ้งแนวทางการแก้ไขปัญหากลิ่น โดยได้พัฒนาล้างทำความสะอาดพื้นผิวถนนที่ศูนย์กำจัดมูลฝ่อยอ่อนนุซเป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบ ระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ ๑. ออกหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน ๒. เพิ่มจำนวนหัวฉีดระบบสเปรย์อัตโนมัติ ที่ติดตั้งบริเวณด้านบนประตูอาคารรับขยะ ๓. ตรวจสอบการทำงานระบบบำบัดกลิ่น ๔. เพิ่มความถี่ล้างทำความสะอาดพื้นที่ภายในโรงกำจัดมูลฝอย ๕. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง ๖.ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวป้องกันกลิ่น
ความเห็นของผู้แจ้ง: การตอบกลับที่แจ้งมาเป็นการตอบแบบเดิมๆ ซึ่งมันแก้ปัญหาไม่ได้โ รงงานไม่มีการปรับปรุงแก้ไขจริง จึงมีการร้องเรียนตลอด
พื้นที่: แขวงประเวศ เขตประเวศ กรุงเทพมหานคร